# Angelica Adelstein-Rozeanu

### De la Wikipedia, enciclopedia liberă

Angelica Adelstein-Rozeanu -- cunoscută şi ca Angelica Rozeanu -- (n. 15 octombrie 1921, Bucureşti - d. 22 februarie, 2006, Haifa) a fost o jucătoare de tenis de masă, fiind campioană mondială de şase ori pentru România, între anii 1950 - 1956. A jucat tenis de masă de performanţă atât în România cât şi în Israel, fiind campioană naţională a ambelor ţări (de 20 de ori a României şi de 3 ori a Israelului).

Născută la Bucureşti, într-o familie de origine evreiască, campioană naţională a României, între 1936 şi 1957, de 20 de ori, Angelica Rozeanu realizează între anii 1950 - 1956 o performanţă rar întâlnită în lumea sportului, căştigând de şase ori consecutiv campionatul mondial de tenis de masă.

După căsătorire şi-a schimbat numele în Angelica Adelstein-Rozeanu. În anul 1960 a emigrat în Israel şi în anii 1960, 1961, 1962 a fost campioana de tenis a Israelului. În întreaga sa viaţă sportivă Angelica Adelstein-Rozeanu a căştigat un total impresionant de 17 medalii de aur şi, respectiv, 12 medalii de argint şi de bronz.

## [modifică] Palmares sportiv

- Participări la Campionatele mondiale de tenis de masă:
  - 1937 la Baden, Austria: Locul 3 - dublu mixt (cu Geza Eros)
  - 1939 la Cairo, Egipt: Locul 2 - dublu femei (cu Sari Szasz-Kolozsvary), Locul 3 - cu echipa României
  - 1948 la Londra, Anglia: Locul 3 - simplu femei, Locul 4 - dublu mixt (cu Richard Bergmann), Locul 3 - cu echipa României
  - 1950 la Budapesta: Locul 1 - simplu femei, Locul 2 - dublu femei (cu Gizella Farkas, HUN), Locul 3 - dublu mixt (cu Ivan Andreadis), Locul 1 - cu echipa României
  - 1951 la Viena, Austria: Locul 1 - simplu femei, Locul 2 - dublu femei (cu Sari Szasz-Kolozsvary), Locul 1 - dublu mixt (cu Bohumil Vana, TCH), Locul 1 - cu echipa României
  - 1952 la Bombay, India: Locul 1 - simplu femei, Locul 1 - dublu mixt (cu Ferenc Sido, HUN), Locul 2 - cu echipa României
  - 1953 la Bucureşti, România: Locul 1 - simplu femei, Locul 2 - dublu femei (cu Gizella Farkas, HUN), Locul 1 - dublu mixt (cu Ferenc Sido, HUN), Locul 1 - cu echipa României
  - 1954 la Londra: Locul 1 - simplu femei, Locul 3 - dublu femei (cu Gizella Farkas, HUN)
  - 1955 la Utrecht, Olanda: Locul 1 - simplu femei, Locul 1 - dublu femei (cu Ella Constantinescu-Zeller), Locul 1 - cu echipa României
  - 1956 la Tokio, Japonia: Locul 1 - dublu femei (cu Ella Constantinescu-Zeller), Locul 1 - cu echipa României
  - 1957 la Stockholm, Suedia: Locul 3 - dublu femei (cu Helen Elliott, SCO), Locul 2 - cu echipa României

- Participări la Campionatele europene de tenis de masă:
  - 1958 la Budapesta: Locul 3 - simplu femei, Locul 1 - dublu femei (cu Ella Zeller), Locul 2 - cu echipa României
  - 1960 la Zagreb: Locul 1 - dublu femei (cu Maria Alexandru), Locul 3 - cu echipa României

- Campionatele naţionale ale României:
  - Între 1936 - 1939: Locul 1 - simplu femei
  - Între 1941 - 1957: Locul 1 - simplu femei

- Campionatele internaţionale ale Ungariei:
  - 1954: Locul 1 - simplu femei, Locul 1 - dublu femei (cu Gizella Farkas)

- Alte turnee internaţionale:
  - 1954, Suedia: Locul 1 - simplu femei, Locul 1 - dublu femei (cu Ella Zeller)
  - 1955, Suedia: Locul 1 - simplu femei, Locul 1 - dublu femei (cu Ella Zeller)
  - 1957, Suedia: Locul 2 - dublu femei (cu Ella Zeller), Locul 2 - dublu mixt (cu Tiberiu Harasztosi)

## [modifică] Legături externe

- en Biografie

Adus de la "http://ro.wikipedia.org../../../a/n/g/Angelica_Adelstein-Rozeanu_1b7a.html"

Categorii: Naşteri în 1921 | Decese în 2006 | Campioni ai României | Campioni europeni | Campioni mondiali | Evrei israelieni | Evrei români | Jucători de tenis de masă români | Români din Israel | Sportivi israelieni | Sportivi români | Sportivi evrei

##### Views

- Articol
- Discuţie
- Versiunea curentă

##### Caută

##### În alte limbi

- Deutsch
- English
- עברית
- Nederlands